b'\n_START_ARTICLE_\nMarinel Santos\n_START_PARAGRAPH_\nSi Marinel Santos ay isang artista at mang-aawitt sa Pilipinas. Sumali sa isang patimpalak sa pag-awit na pinamagatang Star In A Million noong 2003 kung saan nakuha niya ang ikatlong pwesto._NEWLINE_Ipinanganak noong Oktubre 26, 1985, si Marinel Dianne B. Santos ay taga San Pablo, Laguna. Anak ng dalawang manganganta na noon ay nagtatrabaho bilang mga singer sa Japan. Namana ni Marinel ang boses sa kanyang magulang kaya\'t hindi maitatangging maganda ang boses nito. Ang pagkanta ay isang malaking bahagi na ng kanyang buhay kaya\'t noong bata pa\'y sumasali na sa mga patimpalak sa pagkanta. Hanggang sa naging parte siya ng Star In A Million, nabigyan si Marinel ng oportunidad na maibahagi ang talento hindi lamang sa mga kapwa Pilipino ngunit maging sa mga taga ibang bansa rin. Nabigyan din siya ng pagkakataong maisama ang kanyang mga kanta sa mga compilations ng mga kantang OPM at nagkaroon din ng album na "Singles" kasama sina Aliya Parcs, Maoui David at Karel Marquez.'